CELEX: 62019TN0253
Language: mt
Date: 2019-04-15 00:00:00
Title: Kawża T-253/19: Rikors ippreżentat fil-15 ta’ April 2019 — BG vs Il-Parlament

24.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/62
            
         
      Rikors ippreżentat fil-15 ta’ April 2019 — BG vs Il-Parlament
      (Kawża T-253/19)
      (2019/C 213/60)
      Lingwa tal-kawża: l-Ingliż
      
         Partijiet
      
      
         Rikorrent: BG (rappreżentanti: L. Levi, A. Champetier u A. Tymen, avukati)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Parlament Ewropew tat-18 ta’ Mejju 2018 li xxolji l-kuntratt tar-rikorrent;
               
            
                  —
               
               
                  jekk ikun meħtieġ, tannulla d-deċiżjoni tal-Parlament Ewropew tal-4 ta’ Jannar 2019 li tiċħad l-ilment tar-rikorrent tas-16 ta’ Awwissu 2018, innotifikata fid-9 ta’ Jannar 2019;
               
            
                  —
               
               
                  tordna lill-konvenut jikkumpensa lir-rikorrent għad-danni morali subiti bħala riżultat tan-nuqqas tal-konvenut, stmat għas-somma ta’ EUR 50 000;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq ksur tal-obbligu ta’ motivazzjoni u ta’ regoli ta’ proċedura applikabbli fil-każ ta’ terminazzjoni tal-kuntratt inkwistjoni.
               
            
                  2.
               
               
                  It-tieni motiv ibbażat fuq ksur tal-Artikoli 12a u 24 tar-Regolamenti tal-Persunal u, b’konnessjoni ma’ dan, fuq ksur tad-dritt li persuna jkollha l-kwistjonijiet tagħha ttrattati b’mod imparzjali u ġust, fuq ksur tal-obbligu ta’ diliġenza u fuq żball manifest ta’ evalwazzjoni.